സീനിയര് ഗ്രൗണ്ടിനകത്തേക്കുള്ള പ്രവേശനം നിറുത്തിവെച്ചതിനെതിരെ പ്രഭാത സവാരി നടത്തി പ്രതിഷേധം കുന്നംകുളം: സീനിയര് ഗ്രൗണ്ടില് സിന്തറ്റിക്ക് ട്രാക്ക് നിര്മ്മാണത്തിന്റെ പേര് പറഞ്ഞ് മുന്നറിയിപ്പില്ലാതെ ആളുകള്ക്ക് ഗ്രൗണ്ടിനകത്തേക്ക് പ്രവേശിക്കാന് സാധിക്കാത്ത വിധം അടച്ചിട്ടതില് പ്രതിഷേധിച്ച് ഗ്രൗണ്ടില് സ്്ഥിരമായി പ്രഭാത, സായാഹ്നന സവാരി നടത്തുന്നവര് നഗരസഭ കൗണ്സിലര്മാരുടെ നേതൃത്വത്തില് ഗ്രൗണ്ടിന്റെ ചുറ്റുമുള്ള റോഡിലൂടെ പ്രതിഷേധ സവാരി നടത്തി. ജീവിതശൈലി രോഗങ്ങളുള്ള നിരവധി പേരാണ് ഇവിടെ പ്രഭാത, സായാഹ്ന സവാരിക്കായി വരുന്നത്. പൊതുജനങ്ങളുടെ മാനസിക ഉല്ലാസത്തിനും ആരോഗ്യ സംരക്ഷണത്തിനുമായി രാവിലെയും വൈകീട്ടും നിശ്ചിത സമയം ഗ്രൗണ്ട് തുറന്നു കൊടുക്കണമെന്ന് പ്രതിഷേധക്കാര് ആവശ്യപ്പെട്ടു. കൗണ്സിലര്മാരായ ബിജു സി. ബേബി, ഷാജി ആലിക്കല്, ബിനുപ്രസാദ്, മുന് കൗണ്സിലര് സി.കെ ബാബു, റോമി കെ.ജെ എന്നിവര് നേതൃത്വം നല്കി.